পেলেন খুঁজে মনের অস্তিত্ব ? আপনি কথায় কথায় বলতে পারেন, আমি যাকে চাই তার মন সুন্দর হতে হবে । মানলাম, তাকে সুন্দর মনের অধিকারী হতে হবে কিন্তু আপনি বুঝবেন কি করে কার মন সুন্দর আর কার মন সুন্দর নয় ? প্রথম সাক্ষাতে আপনি তাকে জিজ্ঞাসা করলেন, সে আপনাকে বুঝবে কিনা । সে একবাক্যে উত্তর দিলো আপনাকে পেলে জগতে তার আর কোন চাহিদাই থাকবে না, আপনি যেমন চাইবেন তেমন করেই সে চলবে । আপনিও হয়ত অনুরূপ কিছু বললেন । এমন শক্ত কথা বলার পরেও আমরা কি অহরহ এসবের উল্টোচিত্র সমাজে দেখি না ? বিচ্ছেদের মিছিল কি আমাদের চারপাশে অনবরত চলছে না ? মনের সাথেই যদি মনের মিলন হয়, তবে সেখানে বিচ্ছেদের শঙ্কা উঁকি দেয় কি করে ?